قیرغزستان اوروپا اولکه لری نینگ حربی یاردمی نی طلب ایتدی. قیرغزستان جمهوررئیسی الماس بیک آتمبایف, داعش گه قرشی کوره ش اوچون اوروپا اولکه لری نینگ نظامی یاردمی نی طلب ایتدی. قیرغزستانده بیر مدت آلدین بیر سیاستچی و کتته بیر تاجر داعش نی حمایه لیتگن لیگی نی بیلدیرگن ایدی. الماس بیک آتمبایف اتریش گه قیلگن سفری جریانیده قیرغزستان و باشقه اورته آسیا اولکه لری نینگ مستقیم بیر شکلده داعش نینگ تهدیدی گه دوچ کیلیب قالگن لیگی نی بیلدیردی. آتمبایف, "داعش, اورته آسیا و اینیقسه فرغانه وادی سیده بیر ولایت نینگ اسلامی خلافت نامی بیلن قوریلیشی کیره ک ایکن لیگی نی بیلدیردی" دییه قید ایتدی. عینی دمده قیزغزستانده تاش تاجری دن عبارت نورلان موتویف داعش نی حمایه لیتگن لیگی نی بیلدیرگن. قیرغزستان نینگ مطرح سیاستچی لری دن بیری هم بولگن اوشبو کیشی سوریه گه باریب اوروشیش گه تیار ایکن لیگی نی معلوم قیلگن. موتویف اسلامی انقلاب نی قیرغزستان گه کیتیریش نی آرزو ایتیتگن لیگی نی بیلدیرگن. آتمبایف ایسه, اوشبو کیشی نینگ گپ لری توغری سیده بحث ایتمسدن, "قیرغزستان داعش گه قرشی کوره ش اوچون حربی یاردم گه احتیاج حس ایتماقده" دییه قید ایتدی.
حادثه پایتخت تاشکینت ده یوزبیرگن
